
ROMÂNIA

MUNICIPIUL MARGHITA


   MARGITTA MEGYEI JOGU VAROS - MARGHITA TOWN

       415300 - Marghita,  jud. Bihor,                                                 telefon : +40259362001

       Calea Republicii,  nr.1,                                                                             +40359409977

       Cod fiscal 4348947                                                                 
fax:         +40359409982

                                                   e-mail:primaria@marghita.ro


Nr.9378 din 07.09.2022
                                                 REFERAT DE APROBARE

privind modificarea indicatorilor tehnico-economici prin Hotărârea Consiliului Local pentru obiectivul de investiții „DOTAREA ȘI MODERNIZAREA LICEULUI TEORETIC „HORVATH JANOS” MARGHITA - CONSTRUIRE SALĂ DE SPORT” cu o capacitate de 861 copii, în Municipiul Marghita, Judetul Bihor 
            Prezentul referat de aprobare are la bază prevederile art. 6 alin.(3) şi art. 30 din Legea nr. 24/2000, privind normele de tehnică legislativă pentru elaborarea actelor normative, republicată, cu modificările şi completările ulterioare, precum și art.136 alin.(8) lit.a) din OUG nr. 57/2019 privind Codul administrativ, cu modificările și completările ulterioare, reprezentând instrumentul de prezentare şi motivare a proiectului de hotărâre privind aprobarea documentației de avizare a modificării indicatorilor tehnico-economici pentru obiectivul de investiții „ DOTAREA ȘI MODERNIZAREA LICEULUI TEORETIC „HORVATH JANOS” MARGHITA - CONSTRUIRE SALĂ DE SPORT”, cu o capacitate de 861 copii, în Municipiul Marghita, Judetul Bihor.
Criza provocată de conflictul militar din regiunea Mării Negre a afectat piața construcțiilor din întreaga Uniune Europeană având în vedere că Ucraina este principalul furnizor și producător de oțel și materie primă pentru piața europeană a construcțiilor. Consecința imediată a fost o creștere semnificativă a prețurilor la materiale. 

Creșterea de preț generată de criza COVID la materialele din construcții a afectat prețul ferm al contractelor de achiziție încheiate pentru 2 cele trei categorii de contracte și anume: contractele de lucrări și de produse (livrare echipamente), respectiv contractele de servicii care au ca obiect realizarea studiilor de fezabilitate și/sau a proiectelor tehnice.

Situațiile mai sus menționate, care au condus la declanșarea crizei pe piața construcțiilor au caracter imprevizibil și sunt considerate cauze care nu depind de acțiunea părților contractuale dar care afectează în mod semnificativ implementarea proiectelor, astfel că sunt necesare măsuri de urgență în domeniul actualizării costurilor investiției „DOTAREA ȘI MODERNIZAREA LICEULUI TEORETIC „HORVATH JANOS” MARGHITA - CONSTRUIRE SALĂ DE SPORT”, respectiv a devizului general de investiție, investiție care vizează interesul public și strategic, totodată aprobarea indicatorilor tehnico-economici ajustați conform prețurilor în vigoare.
           Proiectul de investiţii se încadrează în lista de prioritate şi atinge obiectivele cheie

din strategiile Municipiului Marghita. 

Prezentul obiectiv de investiţii are ca scop construirea și dotarea unei săli de sport, cu regim de înălțime P și suprafață construită/ suprafață desfășurată de 690.30 m2 , respectiv cu o suprafață utilă de 650.80 m2, terenul aferent construcției fiind înscris în CF. NR. 100040, în suprafață de 3528,00 mp și este domeniu public a Municipiului Marghita, într-o perioadă de 12 luni.
Dimensiunile maxime ale construcției: 39.45 x  18.65 m, Regim de înălțime: P (Hcornișă = 11,15 m), Suprafața construită: 690.30 m2, Suprafața desfășurată: 690.30 m2, Suprafața utilă totală: 650.80 m2, Categoria de importanță: “C” – normală, Clasa de importanță: III, Gradul de rezistență la foc: II, Categoria pericol de incendiu: C

 În acest sens, propun Consiliului Local al Municipiului Marghita aprobarea modificării indicatorilor tehnico-economici la acest obiectiv de investiţie, aprobaţi iniţial prin Hotărârea Consiliului Local nr. 208 din 28 Octombrie 2021, privind aprobarea documentației de avizare a lucrărilor de intervenții și a indicatorilor tehnico-economici pentru obiectivul de investiții „DOTAREA ȘI MODERNIZAREA LICEULUI TEORETIC „HORVATH JANOS” MARGHITA - CONSTRUIRE SALĂ DE SPORT” cu o capacitate de 861 copii, în Municipiul Marghita, Județul Bihor , precum şi însuşirea devizului general actualizat întocmit conform HG 907/2016 şi aprobarea acestuia pentru obiectivul de investiţii: „DOTAREA ȘI MODERNIZAREA LICEULUI TEORETIC „HORVATH JANOS” MARGHITA - CONSTRUIRE SALĂ DE SPORT”, judeţul Bihor.
                        Primar,
      Marcel-Emil Sas-Adăscăliţii 
